ہاشم ندیم

ڈراما وفلم پروڈیوسر، کہانی و ڈراما ونویس، ہدایتکار، اسکرپٹ رائٹر اور معروف ناول نگار

ہاشم ندیم پاکستان کے شہر کوئٹہ بلوچستان سے تعلق رکھنے والے ممتاز اردو زبان کے ناول نگار ہیں۔ ان کے کام کو پورے پاکستان میں سراہا گیا۔ جنگ اخبار کے سروے کے مطابق ان کا ناول عبداللہ (ناول) ملک میں سب سے زیادہ پڑھا جانے والا ناول ہے۔ ان کے دیگر ناول میں بچپن کا دسمبر، ایک محبت اور سہی اور مقدس شامل ہیں۔ ان کے کام کو دیکھ کر حکومت پاکستان نے انھیں تمغا حسن کارکردگی سے نوزا۔

 ابتدائی زندگی 
وہ کوئٹہ شہر میں 3 فروری 1976ء کو پیدا ہوئے۔ ابتدائی تعلیم کیڈٹ کالج پٹارو سے حاصل کی۔ اور پھر بولان میڈیکل کالج سے طب کی ڈگری لی اس کے بعد انھوں نے سی ایس ایس کا امتحان پاس کیا۔ اور 1996ء میں کوئٹہ میں بطور اسسٹنٹ کشنر کے کام کرنے لگے
 ادبی زندگی 
انھوں نے جنگ اخبار "سنڈے میگزین" سے تصنیفی زندگی کا آغاز کیا۔ وہ عہدِ حاضر کے مقبول ِ عام ناول نویس اور افسانہ نگار ہیں۔ علاوہ ازیں وہ پروڈیوسر ، ڈائریکٹر، ڈراما رائٹر اور شاعر ہیں۔ ان کی مشہور ناولوں میں "بچپن کا دسمبر" ، "خدا اور محبت" ، "ایک محبت اور سہی" ، "عبد اللہ (تین حصے) " ، "رقص ِ بسمل" ، "مقدس" اور "پری زاد" شامل ہیں۔ ان ناولوں کے نمایاں موضوعات محبت ، مذہب اور تصوف ہیں۔ "صلیبِ عشق" ہاشم ندیم کا واحد افسانوی مجموعہ ہے۔ جس میں بعض نظمیں بھی شامل کی گئی ہیں۔ کُل نو (09) افسانے شامل ہیں۔ ناول کی طرح افسانوں میں بھی مذہب اور محبت کا امتزاج ہے۔ ان کی کئی ناولوں کی ڈرامائی تشکیل کی گئی ہے۔ ہاشم ندیم کو بہترین کارکردگی پر کئی ایوارڈ بھی دیے گئے۔ جن میں تمغا حسن کارکردگی بھی شامل ہے۔

 ناول 
 بچپن کا دسمبر
 خدا اور محبت
 عبد اللہ
 عبد اللہ (دوم)
 صلیب عشق
 ایک محبت اور سہی
 مقدس
 پری زاد

 حوالہ جات 

زمرہ:اردو فکشن نگار
زمرہ:اردو ناول نگار
زمرہ:اردو ڈراما نگار
زمرہ:اکیسویں صدی کے اردو مصنفین
زمرہ:بقید حیات شخصیات
زمرہ:پاکستانی ناول نگار
زمرہ:پاکستانی ڈراما نگار اور ڈراما نویس
زمرہ:کوئٹہ کی شخصیات
زمرہ:تمغائے حسن کارکردگی وصول کنندگان
زمرہ:ویکی ڈیٹا سے مطابقت رکھنے والی مختصر تفصیل